布文:賢者無敵係Top Class Horse!
2024年04月28日 15:34
東網電視
更多新聞短片
冠軍賽馬日打頭陣為1200米一級賽主席短途獎,布文策騎賀賢馬房「賢者無敵」勝出,以最叻贏過二班賽之後,今次越級挑戰成功,真係好犀利,最難得係呢匹馬係賀賢練馬師賽馬團體名下,相信最開心一定係賀賢,而佢亦相隔16年後,再次贏一級賽。
賽後,布文話對「賢者無敵」嘅表現感到自豪,好開心可以贏到呢場G1,佢亦好享受喺香港策騎。「賢者無敵」今仗展示出係Top Class Horse,當然今日有雨亦對馬匹有一定幫助,同時佢要多謝賀賢一直畀好多支持。
賀賢表示自「騏綵」之後,相隔多年憑「賢者無敵」捧走國際一級賽,實在非常滿足,此駒一向有質素,而且不斷進步,馬身比上年更茁壯,今日跑變化地固然有加乘,但隻馬上季初出跑乾快地都應付到。賀賢又表示好享受喺香港練馬,再贏G1非常實在開心。
今場跑第2名為艾道拿「加州星球」,薛恩「綠族無限」後上第3,第4名為潘頓「威力奔騰」。
第5場賽果:5-1-9-8
二重彩賽果:5-1(最後賠率24)